Lav et referat af nedenstående tekst:

Tekst:
Det er hverken tilladt at køre med sprit i blodet eller sætte sejl, når man har drukket. Faktisk er promillereglerne de samme, uanset om man er chauffør i en bil eller skipper på en båd. Det så to mænd stort på, da de i august stævnede ud fra Hals Havn med sprit i blodet. Kort efter de var kommet ud i Limfjorden, måtte de sande, at skipper, en 56-årig mand, var ude af stand til at kontrollere sin sejlbåd. Motoren gik ud efter kort tid, og båden begyndte at drive på tværs af sejlrenden, der er ganske travl i sommerperioden. Den anden person ombord, en 49-årig mand, forsøgte at sætte sejl, men det var han ikke i stand til. Begge mænd fik efter hændelsen udtaget en blodprøve, og prøverne viste, at skipper havde en promille på 2,09, mens gasten sejlede med en promille på 1,34. De bliver begge fremstillet i byretten i dag - sigtet for overtrædelse af lov om sikkerhed til søs - spiritussejlads.

Referat:
Kæmpepromiller og manglende evner til at sejle bragte to sejlere i problemer. Nu skal de i forsvare sig i byretten.